google/wiki40b huggingface dataset:
Lene Grenager

Karriere

Hun spiller i improvisasjonsgruppene SPUNK, kvartetten Lemur med Hild Sofie Tafjord, Michael Francis Duch og Bjørnar Habbestad, og har en duo med den svenske sangeren Sofia Jernberg. Hun har skrevet verk for blant annet Affinisensemble, Trio Alpaca og en rekke andre norske og utenlandske ensembler. Hun er også virksom som dirigent. Hun er mottaker av Lindemanprisen (ungdom, 2002) og Statens arbeidsstipend (2002–04). Grenager var leder av Ny Musikk (2001–03).
Grenager er aktiv både som komponist og musiker. Hun har arbeidet profesjonelt siden 1995 med bestillinger fra blant andre Cikada, Ensemble Ernst, Trondheim symfoniorkester, Bodø Sinfonietta, Nordiske Musikkdager, Fylkingen og Affinis ensemble. Hun har hatt portrettkonserter på ULTIMA Oslo Contemporary Music Festival, Borealis festivalen og Ilios. Verkene har blitt framført på festivaler og på enkeltkonserter i hele Norge og i Europa; Huddersfield Contemporary Music Festival, Novembermusik, Sound of Stockholm, Ilios og Kalvfestivalen for å nevne et utvalg. Hun er opptatt av at musikernes egne stemmer og valg skal prege verkene hennes samtidig som verkets kjerne er klart definert fra hennes hånd. Dette har ført til stor variasjon i notasjonsteknikker og detaljrikdom i de forskjellige partiturene. Elektronikk og sampling inngår som en integrert del i flere av hennes verk. 
Som cellist jobber hun først og fremst med improvisasjon hovedsakelig i kvartettene SPUNK og Lemur og i duo med Sofia Jernberg. Med disse ensemblene har hun spilt konserter i hele Europa og i USA og på festivaler som Donaueschinger Musiktage, Huddersfield Contemporary Music Festival, Tectonics, Novelum, Moldejazz og Kongsberg Jazzfestival. I tillegg har hun holdt enkeltkonserter og samarbeidet med Joelle Leandre, Sten Sandell, Ellen Fullman, Albatrosh, Trondheim Jazzorkester og Phantom Orchard Orchestra. Grenager har også samarbeidet tett med kunstnere innenfor andre disipliner som feks dansere, billedkunstnere og skuespillere.
Grenager har medvirket som komponist, musiker og produsent på et 20-tall utgivelser bl.a. Affinis-suite (2009), Slåtter, slag og slark (2006) og ystema naturae (2010), Smilodo (2015) og med SPUNK, Lemur  og Jernberg/Grenager. Hun er blitt nominert til to Spellemannpriser: for Systema naturae ble hun nominert til Spellemannprisen 2010 i klassen samtidskomponist og for musikken til Khipukamayuq utgitt av Marianne Baudouin Lie og Trondheim Sinfonietta ble hun nominert til Spellemannprisen 2016 i klassen TONOs komponistpris.
Under Ultimafestivalen ble Grenager tildelt Arne Nordheims komponistpris for 2018.
Rasmus Elm

Klubbkarriere

Elm begynte sin fotballkarriere hos Johansfors IF og Emmaboda IS før han i januar 2005 signerte for Kalmar FF. I en periode over fire og et halvt år spile han over 96 kamper og scorte 18 mål i Allsvenskan. Med Kalmar FF vant han også Svenska Cupen i 2007 og Allsvenskan i 2008.

AZ Alkmaar

Den 27. august 2009 signerte Elm under på en fireårskontrakt med den nederlandske klubben AZ Alkmaar, hvor også landslagskollega Pontus Wernbloom spilte.  Han debuterte for klubben den 12. september samme år i et 2–1-tap mot ADO Den Haag. Etter å ha vært skadeplaget gjennom sin første sesong i AZ etablerte han seg deretter fast på førstelaget, og bidro til både mål og målgivende med sitt overblikk og sine frispark.

Internasjonal karriere

Elm fikk sin landslagsdebut for det svenske herrelandslaget i en vennskapskamp mot USA den 24. januar 2009. Hans første scoring for Sverige kom i vennskapskampen mot Østerrike den 11. februar 2009 (2–0). Elm ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.
Finansinstitusjon

En finansinstitusjon er en økonomisk institusjon som tilegner seg, forvalter og bruker penger over tid. Det kan være banker, forvaltningsselskaper, forsikringsselskaper og investeringsforhandlere. Nesten alle har avtaler med finansinstitusjoner på jevnlig basis. Alt fra å sette inn penger til å ta opp lån og utveksle valutaer gjøres gjennom finansinstitusjoner.
Ingrid Andsnes

Liv og virke

Andsnes har studert med professor Joan Havill ved Guidhall School of Music and Drama i London, og som sin bror Leif Ove Andsnes med professor Jiří Hlinka på Barratt Due musikkinstitutt i Oslo. Hun mottok Janácek-prisen i Rudolf Firkusny-konkurransen i Praha i 2003. Tidligere har hun også vunnet norske priser i Ungdommens planomesterskap og i Sparre-Olsenkonkurransen. Ingrid Andsnes har også mottatt stipender og legater både nasjonalt og internasjonalt.
Ingrid Andsnes ble kritikerrost for sin tolkning av Ludwig van Beethovens Op. 120. Diabellivariasjonene. Hun spilte blant annet dette verket i Det Norske teatrets oppsetning av Moisés Kaufmans teaterstykke 33 variasjoner i høsten 2012. Sammen med cellist Frida Fredrikke Waaler Wærvågen ble hun nominert til Spellemannprisen 2018 i klassen klassisk for albumet Metamorfose.
Meteorologiåret 1875

Dødsfall

...
Irina Arkhipova

Liv og virke

Arkhipova ble i 1948 uteksaminert som arkitekt, men studerte senere sang ved Moskvakonservatoriet. Hun debuterte i Sverdlovsk i 1954 og ble fast engasjert ved Bolsjojteateret i 1956. Karrieren var på topp i 1960- og 1970-årene, da hun var en internasjonal stjerne både i det russiske og det italienske repertoaret. På grunn av sin varme stemme, tekniske perfeksjon og store uttrykkskraft, ble hun sammenlignet med Christa Ludwig.
Under en innspilling ledet av Boris Khaikin sang hun i 1972 den største mezzosopranrollen i det russiske repertoaret, Marfa i Musorgskijs opera Khovansjtjina. Innspillingen regnes fremdeles som uovertruffet.  
I 1993 stiftet hun Foundation Irina Arkhipova, en stiftelse med formål å befordre og understøtte unge sangere.
Hun var gift med den russiske heltetenoren Vladislav Piavko. 
Arkhipova døde etter hjertestans 11. februar 2010. Hun er gravlagt på  Novodevitsjijkirkegården.
MS Parma

Stiftelsen

i 1998 gikk Liedon Parma sammen med Mynämäen Suunistajat-52 (MS-52) og opprettet den nye orienteringsklubben MS Parma. I fem år var dette bare en konkurranseklubb for etiteløpere, men fra og med 2003 var dette en klubb for alle typer løpere på barne-, ungdoms-, elite- og mosjonsnivå. MS Parma vant ungdomsstafetten under Tiomila 2014.
Tekstkritisk bibelforskning

Tekstkritisk bibelforskning er å anvende tekstkritiske metoder på Bibelens tekster, som på andre antikke tekster. Tekstkritisk bibelforskning bedrives både av kristne og ikke-kristne.

Formålet med metoden

Tekstkritikk som metode innebærer at man ikke tar stilling til om innholdet er sant eller ikke. Hensikten er ikke å avgjøre graden av sannhet i teksten, men å komme så nær den opprinnelige tekst (autografen) som mulig. Metoden forutsetter at en slik opprinnelig tekst har eksistert og at vi er i stand til å arbeide oss så nær den som mulig ved hjelp av de tekstvitnene som er tilgjengelig.

Ulike tekstvitner

I likhet med mange andre antikke tekster finnes de bibelske tekstene i mange ulike håndskrifter i form av avskrifter, og noen originaltekst finnes ikke bevart. Mange avskrifter inneholder i tillegg feilskrivninger og feiloversettelser. Det legges derfor ned mye krefter i å finne en så «opprinnelig» tekst som resten bibelforskningen kan benytte. Til det nye testamente er det laget en eklektisk tekstutgave av Det nye testamente, Novum Testamentum Graece (Nestle/Aland), slik at bibelforskere i svært liten grad behøver å bedrive tekstkritikk. Til Det gamle testamente stiller det seg noe annerledes ettersom den hebraiske tekstutgaven som benyttes, Biblia Hebraica Stuttgartensia, baserer seg på den masoretiske teksten i ett manuskript, Codex Leningradensis.
Lobogeniates

Utseende

Middelsstore (ca. 20 millimeter), avlange, litt matt brunlige til svarte skarabider. Hodet har en avrundet skovlformet snute. Pronotum har rundede sider og er grovt punktert.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.

Utbredelse

Slekten er utbredt fra Panama i nord til Brasil i sør.
Nedre Eiker Boligbyggelag

Nedre Eiker Boligbyggelag ble startet i 1959 og opererer i Nedre- og Øvre Eiker kommuner i Buskerud.
Nedre Eiker Boligbyggelag og Drammen og Omegn Boligbyggelag fusjonerte i 2006 til Nedre Buskerud Boligbyggelag.
Boligbyggelaget har ca. 3 900 medlemmer og forvalter 1 500 boliger i 50 borettslag, sameier og andre selskap.
Nedre Eiker Boligbyggelag er en del av Norske Boligbyggelags Landsforbund (NBBL).
Straffesak

Gangen i norske straffesaker

En straffesak begynner med at politiet (vanligvis etter beslutning fra påtalemyndigheten) etterforsker en hendelse. Dette kan være basert på anmeldelse fra fornærmede eller andre, eller ut ifra politiets egen virksomhet.
For å avklare de faktiske omstendighetene omkring handlingen, beslutter påtalemyndigheten at politiet skal etterforske saken.
Når saken er tilstrekkelig etterforsket, må påtalemyndigheten så snart som mulig ta stilling til om saken skal straffeforfølges, eller om saken må henlegges av materielle eller prosessuelle grunner. Om straffeforfølgningen fortsetter, er det ulike alternativer: Påtalemyndigheten kan utstede et forelegg, ta ut tiltale for domstolene, eller alternativt overføre saken til konfliktrådet eller gi påtaleunnlatelse.
Reises det sak for domstolene begynner forberedelsene til hovedforhandlingen i tingretten med klargjøring av bevis, vitner o.l. Det er kun de bevis og den argumentasjon som fremkommer i hovedforhandlingen som danner grunnlag for dommen.
Når hovedforhandlingen er gjennomført tas saken opp til doms. Når dommen er avsagt kan den angripes ved hjelp av rettsmidler, slik som anke eller hvis den er blitt rettskraftig, de særlige regler om gjenåpning.
Peter Hansen Aaser

Utmerkelser

Aaser var ridder av St. Olavs orden, ridder av den portugisiske Ordem da Conceiçao, medlem av Videnskabsselskabet i Kristiania og Societas regia medicorum Budapestiensis.
Rhathymini

Utseende

Middelsstore til store (13 – 28 mm), nesten hårløse bier. De ligner på stikkvepser i underfamilien Polistinae eller på store vepsebier (Nomada spp.). På farge er de svarte med større eller mindre innslag av gult eller rødt.

Levevis

Rhathymini er gjøkbier eller kleptoparasitter, som legger sine egg i reirene til andre solitære bier. Larvene lever av pollen og nektar som vertsbien hadde samlet for sine larver.

Utbredelse

Gruppen finnes bare i Sør-Amerika.
Alfred Leblanc

Biografi

Han ble født den 13. april 1869 i Paris. I 1888 ble han teknisk direktør ved Victor Bidault metallstøperi. Han var en ivrig idrettsmann, var energisk og generalsekretær i det eldste turnsamfunnet i Paris. Han ble interessert i ballongoppstining, var raskt å bli en vellykket konkurrent i konkurranser som ble arrangert av Aéro-Club de France
Han ble kom senere i kontakt med Louis Blériot og ivaretok logistikken for Blériot for hans flyvning over Den engelske kanal 25. jul 1909. Han ble så den første kunde av et Blériot-fly og også første elev ved Blériots flyskole og den andre person som kvalifiserte for pilotslisens etter prøve. (Den første fikk lisens uten formell test) Han ble senere sjefinstruktør og prøvefløy Blériots nye fly.
Han kom på andreplass i Gordon Bennett Cup for ballonger i 1909.
I 1910 vant han Circuit de l ' Est med en Blériot XI, et løp som gikk over 895 [[[km]] som han gjennomføre på 12 timer,1 minutt og 1 sekund med
en gjennomsnittlig hastighet på 66,99 [km/t]]
I november representerte han Frankrike i [[Gordon Bennett Trophy
|Gordon Bennett Trophy]] for fly som ble avholdt i New York, men han feilbedømte en sving på sin siste runde og havarerte. Hadde han ikke gjort det, ville han ha vunnet konkurransen, som ble vunnet av Claude Graham-White som også fløy
en Blériot.
Under første verdenskrig var han daglig leder av Blériot fabrikken i Suresnes.
I 1919 ble han utnevnt til leder av Compagnie des Messageries Aeriennes, et flyselskap som er dannet av de store franske flyprodusenter for å opprette et sivilt luftfartsmarked, og han ble også satt til å lede Societe des Stocks, som ble dannet for å kvitte seg med det store antallet av overskuddsfly og flymotorer etter slutten på første verdenskrig.
Han døde i november 1921.
Nordea Tour

Telia Tour er en serie golfturneringer for damer og herrer som drives av Svenska Golftourerna AB (SGT), som eies av Svenska Golfförbundet og PGA of Sweden. En del av turneringene inngår i Challenge-touren som er en del av Europatouren og Ladies European Tour. Hovedsponsor for SGT er Telia og i avtalen dem imellom har Telia retten til navnet på touren.
Touren består (2004) av 14 dameturneringer og 13 herreturneringer samt kvalifisering for herrer. Herrenes tour har to turneringer som inngår i Challenge-touren og damene har tre. Internasjonalt kalles damenes Telia Tour for Feeder Tour.
Hin time i Getsemane

«Hin time i Getsemane» (engelsk: Gethsemane eller My Jesus, I Wold Ne'er Forget) er en amerikansk salme skrevet av Edward Payson Hammond under et besøk i Getsemane-hage i 1866. Sangen ble oversatt til bokmål i 1886 og til nynorsk av Johannes Barstad i 1889. Den ble videre bearbeidet i 1906.
Originalversjonen har fem strofer. De norske utgavene har fire strofer. Salmen er oversatt til mange språk, blant annet gassisk og svensk.
Dodge

I Norge

Merket var ikke gammelt før det fantes en importør i Norge, allerede i 1916 hadde Aktieselskabet Auto tatt tak i det, og de holdt på frem til 1930.
I 1983 tok MøllerGruppen AS opp import og salg av Dodge gjennom selskapet Møller US Import AS. Etter hvert ble det merkene Chrysler og Jeep som dette selskapet importerte og solgte. Som en følge av at Daimler-Benz og Chrysler Corp slo seg sammen til DaimlerChrysler, ble Møller US Import i 2003 solgt til Bertel O. Steen som blant annet er importør av Mercedes-Benz i Norge.
Fra 31. november 2011 ble avtalen sagt opp. Dette var en del av en større prosess der produsenten sa opp alle importører i Europa.
FCA Norway AS er importerer i dag Alfa Romeo, Fiat, Jeep og Fiat Professional til Norge, mens markedet for Chrysler og Dodge ikke blir sett på som stort nok for å drive offisiell import.
Viva la Vega

Viva la Vega er en konsert-DVD, utgitt i Europa og Norge henholdsvis 18. april 2006 og 29. mai 2006 av det norske bandet Kaizers Orchestra. Norges-lanseringen ble forsinket to ganger på grunn av produksjonsproblemer. Opptaket er gjort på Vega i København den 6. oktober 2005. Denne konserten ble også utgitt som liveplate, Live at Vega.
Bjugnfjorden

Bjugnfjorden er en kort og vid fjord i Bjugn, på utsiden av Fosenhalvøya. Fra fjordbotnen i Botngård til munningen mellom Nes og Uthaug (i Ørland) er det ca. 14 kilometer. Utenfor ligger Kjeungskjær fyr.
Øya Bjugnholmen er ikke lenger bebodd. På sørsiden av fjorden ligger grendene Døsvik, Ervika, Tinbod og Klakken; på nordsiden Mebostad, museet Mølnargården, Brandvika og Tønnøl.
Bjugnfjorden er kjent for et godt sildefiske, og Bjugn kirke ble reist i Tinbod for å betjene fiskerbefolkningen.
Klassiske bokverk

Klassiske bokverk var en serie av oversettelser fra gresk og latinsk litteratur til nynorsk som ble utgitt av Det norske Samlaget fra 1921 til 1943. Noen av bøkene er gjenutgitt senere.
Ippei Watanabe (fotballspiller)

Karriere

Ippei Watanabe startet sin profesjonelle karriere i Yokohama Flügels i 1992. Han har også spilt for Júbilo Iwata, Vissel Kobe, Mito HollyHock og Yokohama FC.
Birkedal-gruppen

Birkedal-gruppen var en avdeling under det tyske Gestapo i Danmark. Gruppen besto av en tettere indre del med direkte tilknytning til det tyske politiet og videre ut i et større nett av løsere tilknyttede agenter og angivere. Kjernepersonen var Ib Birkedal Hansen.
Birkedal-gruppen var notorisk brutal til det ytterste. Mord, tortur og vold var standardverktøyet for denne gruppen av hovedsakelig politiutddannede.
Blant gruppens faste medlemmer ble mange likvidert, dødsdømt eller dømt til livslange straffer.
Det bemerkes blant annet at de fleste medlemmene hverken var aktive nazister eller kjent som ideologisk motiverte antisemitter, tysk-nasjonale eller lignende. Gruppen beskrives generelt og Birkedal selv inngående i verket Birkedal av Peter Øvig Knudsen.
Kortikosteroid

Kortikosteroider (KS), også kalt binyrebarkhormoner og kortikoider, er en gruppe medikamenter bestående av cirka 50 steroidhormoner som produseres i binyrebarken (cortex glandulae adrenalis), hvorav navnet. Begrepet brukes også om syntetiske forbindelser med lignende effekt, disse brukes i behandlingen av et vidt spekter medisinske tilstander. Kolesterol er utgangspunktet for syntese av de naturlige kortikosteroidene, og progesteron utgjør grunnstrukturen.
Kortikosteroider er betennelsesdempende medikamenter som kan være meget effektive i flere sammenhenger, men de kan også gi betydelige bivirkninger. Forhøyet blodtrykk, høyt blodsukker og svekkelse av skjelettet (som beinskjørhet og osteoporose) er noen av dem. Langvarig bruk av steroider krever langsom og gradvis nedtrapping av dosene. Avslutt aldri steroidbehandlingen uten å ha konsultert med din lege først! Dersom du begynner å føle deg dårlig under nedtrapping av steroider, så må du kontakte lege snarest (helst behandlende lege).
Kortikosteroider er viktige som tillegg til vanlige smertestillende legemidler, særlig ved nerveutløste (nevropatiske) smerter som er forårsaket av trykk fra en svulst eller innvekst i nerver eller andre smertefølsomme strukturer.
Henriette Schønberg Erken

Familie

Hun var datter av medisinprofessor Edvard Schønberg (1831–1905) og Olivia Christiane Antoinette Fangen (1838–1913). Faren var ekspert på fødselsvitenskap og jobbet ved Fødselsstiftelsen i Kristiania. Mora var prestedatter fra Biri. I vennekretsen var  Suzannah og Henrik Ibsen.
Henriette giftet seg i 1901 med rittmester Albert Leonard Erken (1852–1916), sønn av kjøpmann Josef Leonard Erken (1826–97) og Anne Johanne Hansen (1826–93).
I familien hennes var det mange andre kokebokforfattere. Henriettes to søstre Mathilde Schønberg (1869–1923) og Valborg Schønberg Jacobsen (1873–1931) utga også kokebøker, i likhet med hennes egen datter Lillemor Erken (1906–62).

Karriere

Hun jobbet først som vikar ved Christiane Bonnevies husholdningsskole i Kristiania, der hennes søster Wilhelmine (1864–1936) hadde vært med siden etableringen i 1889, og senere ble bestyrer. Henriette fikk fast jobb i 1893. 
I 1895 utkom hennes Kogebog for skole og hjem. Denne boken utga hun sammen med en av sine vikarlærere, den danskfødte legen Caroline Steen (1854–1935), som i 1898 ble den åttende kvinnen i Norge som tok medisinsk embetseksamen. Boken vektla ernæring (næringsinnhold), og ble av enkelte kritikere oppfattet som for teoretisk. Fra 1897 skrev hun fast i det nystartede kvinnebladet Urd. Hennes bidrag til Urd bestod for det meste i oppskrifter. Henriette Schønberg Erken holdt kurs i husøkonomi for Norsk Kvindesagsforening og tok selv videreutdanning ved Statens kursus for skolekjøkkenlærerinner. Hun besøkte også Berlin, og mottok diplom fra Edinburgh School of Cookery i 1898.
Henriette Schønberg giftet seg i 1891 med Albert Leonard Erken. Ekteparet bosatte seg først i Levanger. I 1908 flyttet de til Vang, der de bodde på Dystingbo gård ved Ridabu. Der etablerte hun Dystingbo husstellsskole, og senere lærerinneskole. På nabogården hadde kokebokforfatteren Hanna Winsnes vært prestefrue på 1800-tallet, og det var Henriette Schønberg Erken som i 1939 fikk satt opp en statue av Winsnes utenfor Toneheim folkehøgskole. I 1914 utga hun Stor kokebok for større og mindre husholdninger. I 1951 hadde denne kokeboken utkommet i tjue opplag og solgt 230 000 eksemplarer. Hun mottok Kongens fortjenstmedalje i gull i 1916. I 1924 ble kurset hennes utvidet til en to-årig skole. Samme år ble Schønberg Erken, som var medlem av Bondepartiet, den første kvinnen som ble nominert som kandidat for  dette partiet ved et stortingsvalg (på 7.-plass). I 1927 la hun ned skolen. Hun fortsatte imidlertid å holde foredrag, ofte gjennom Norges husmorforbund, som hadde blitt etablert i 1915.
OpenWindows

OpenWindows er et tidligere skrivebordsmiljø for operativsystemet Solaris og Sun Microsystems arbeidsstasjoner. Skrivebordsmiljøet kombinerte protokollene for vindussystemet X, SunView og NeWS. OpenWindows ble inkludert i senere utgaver av SunOS 4 og i de åtte første versjonene av Solaris. I versjon 9 av Solaris ble det erstattet av Common Desktop Environment og GNOME 2.0.
OpenWindows var en implementasjon av spesifikasjonen til OPEN LOOK. Det omfattet fire komponenter: OPEN LOOK Window Manager (olwm), produktivitetsverktøyet DeskSet, widgetverktøyene Xview og OLIT, ved siden av den underliggende X11/NeWS vindusjtjener.
Første versjon ble lansert i 1989. Siste versjon var 3.6.2 og ble lansert i februar 2000.
Volgograd

Historie

I 1589 bygget russerne en festning her for å forsvare Russlands daværende sør-grense. Byen het da Tsaritsyn, et russisk ord som betyr «Tsarinaens By». I 1925 ble byen omdøpt til Stalingrad («Stalins by») siden det ble påstått at Josef Stalin ledet byen under den russiske revolusjonen. Under den første femårsplanen ble det bygget en stor traktorfabrikk i den nordlige delen av byen, fabrikken ble bla forsynt med stål fra det nærliggende stålverket Røde Oktober.
Stalingrad ble udødeliggjort som slagstedet for slaget om Stalingrad som foregikk i byen fra sommeren 1942 til 2. februar 1943 – regnet som et av andre verdenskrigs blodigste slag og et av krigens vendepunkt. Etter 2. februar 1943 var den tyske hæren på defensiven, mens Den røde armé stadig rykket fram mot vest.
Byen fikk sitt nye navn Volgograd («Volga by») i 1961, etter at det sovjetiske regimet hadde fordømt Stalins forbrytelser. Idag finnes stalinister, pensjonister og krigsveteraner i byen som vil forandre navnet tilbake til Stalingrad. Andre ønsker seg det opprinnelige navnet Tsaritsyn.
Muskat (Oman)

Kultur

Det kongelige operahus i Muskat ble åpnet i oktober 2011. Bygget er rundt 25 000 kvadratmeter og inkluderer også et handle- og utstillingssenter. Området Maidan foran operahuset kan brukes til utendørsframføringer. Med uteområder er arealet 80 000 kvadratmeter hvor hoveddelen er hager. Det er det eneste operahus på Den arabiske halvøy og det andre operahus i den arabiske verden ved siden av operaen i Kairo.

Boligstrøk i Muskat

Et av de eldste «moderne» boligstrøkene i Oman er «PDO».  Dette området er det private boligstrøket til det nasjonale olje- og gassfirmaet Petroleum Development Oman som ble utviklet tidlig på 1970-tallet. Boligstrøket ligger mellom moderne Muskat og den eldre delen av hovedstaden, Muttrah. Det er svært mange utlendinger som velger å bo i dette boligstrøket pga. den internasjonale barneskolen.
Den omanske staten har strenge krav for å unngå en ukontrollert boligeksplosjon, som i nabobyen Dubai. Det er f.eks. ingen skyskrapere i Oman. Alle bygg og boligstrøk er knyttet arkitektonisk sammen.
Apotekerveita

Apotekerveita er en 240 meter lang veit i Trondheim som går fra Kongens gate Nordover til Thomas Angells gate.

Historie

Apotekerveita er en rest av de eldste middelaldergatene i Trondheim. Gata var tidlig kjent som Langstretet og var ei av hovedgatene i retning nord-sør. Etter den gamle byloven skulle gatebredden være omkring syv meter. Etter bybrannen i 1598 ble gata etter kongens påbud utvidet til åtte favners bredde, 15 meter, og ble etter det kalt Bredegata. Gateløpet gikk fra domkirkeområdet i sør til fjorden i nord. Etter Johan Caspar de Cicignons regulering i 1681 ble nordre søndre del av gata gjenoppbygd, men ble fortsatt liggende som ei åpen ferdselsåre mellom Kongens gate og nåværende Thomas Angells gate, den gamle Casperveita, også kalt Skomakerveita.

Navnet

Apotekerveita har sitt navn etter Løveapoteket, etablert i 1661 som byens første apotek. Apoteket ble grunnlagt av Cyriacus Cotte i Stormgården, en gård som lå på østsida av veita fram til bybrannen i 1681. Det var ved brannen nettopp overtatt av Arnoldus von Western, som fortsatte driften i en gjenreist gård, da matrikulert som Søndre gate nr 6. I 1770 flyttet apoteker Otto Sommer sitt Løveapotek ut av veita og opp til en ny, en-etasjes gård i Kongens gate (Sommergården), men veita ble for alltid knyttet til dette gamle medisinutslaget, som var byens eneste fram til 1813. Navnet Apotekerveita/Apotekergaten er kjent fra kort tid etter 1681-brannen.